اوکتبرین 22-ده یوفا شامپیونلار لیگی‌نین 2019-2020-جی ایللر مؤوسومونون قروپ مرحله‌سی‌نین اوچونجو تورونا ایستارت وئریلیب.
تورون ایلک اویون گونونده A، B، C و D قروپ‌لاریندا، اومومی‌لیکده، 8 قارشیلاشما اوینانیلیب.
قاره نین ان نفوذلو کلوب موسابیقه لرینده "قالاتاسارای" دوغما طرفدارلاری اؤنونده ایسپانیانین "رئال مادرید" کلوبونو قبول ائدیب.
گؤروش مادریدلی‌لرین مینیموم حساب‌لی غقلبه‌سی ایله باشا چاتیب. اویوندا یئگانه قولون مؤلفی 18-جی دقیقه‌ده تونی کروس اولوب.
A قروپوندا موباریزه آپاران "جیم-بوم" بو نتیجه‌دن سونرا 1 خاللا سونونجو یئرده قرارلاشیب. "رئال مادرید" ایسه 4 خاللا ایکینجی یئرده‌دیر.
بو قروپون دیگر موسابیقه سینده بئلچیکادا اوینانیلیب. فرانسانین پاری سن ژرمنی سفرده "کلوب بروژ"ون قوناغی اولوب. گؤروش فرانسیزلارین بؤیوک حساب‌لی غلبه‌سی ایله یئکونلاشیب - 0:5.
اوچ اویونون هامی‌سیندا میدانی غلبه ایله ترک ائدک پاری سن ژرمن قروپدا لیدرلیگینی داوام ائتدیریر. ایکی خالی اولان "کلوب بروژ" اوچونجو یئرده‌دیر.
گونون دیگر اویون‌لاریندا آشاغی‌داکی حساب‌لار قئیده آلینیب:
A قروپو:
"قالاتاسارای" (تورکیه) – "رئال مادرید" (ایسپانیا) - 1:0؛
"کلوب بروژ" (بئلچیکا) – پارس سن ژرمن (فرانسا) - 5:0.
B قروپو:
"الیمپیاکوس" (یونانیستان) – "بایرن مونیخ" (آلمانیا) - 3:2؛
"تاتنهام" (اینگیلتره) – "قیزیل یلدیز" (صربیستان) - 0:5.
Cقروپو:
"شاختار" (دونتسک، اوکراینا) – "دینامو" (زاگرب، کرواسی) - 2:2؛
"منچستر سیتی" (اینگیلتره) – "آتالانتا" (ایتالیا) - 1:5.
D قروپو:
"آتلتیکو" (مادرید، ایسپانیا) – "بایرن" (لورکوزن، آلمانیا) - 0:1؛
"یوونتوس" (ایتالیا) – "لوکوموتیو" (موسکوا، روسیا) - 1:2.
